सत्ती ने कहा कि प्रदेश सरकार ने छात्रों के लिए मेधावी छात्रवृत्ति योजनाएं शुरू करने के साथ-साथ मुफ्त पुस्तकें एवं वर्दी देने का प्रावधान भी किया है। इस अवसर पर सत्ती ने विद्यालय में लगभग 8.50 लाख की लागत से निर्मित नया भवन छात्रों को समर्पित किया। मुख्यातिथि ने स्कूल में दो नए कमरों के निर्माण के लिए धनराशि उपलब्ध करवाने का आश्वासन भी दिया। कार्यक्रम के दौरान सत्ती एवं शिक्षा उपनिदेशक रमेश कुमार विद्यार्थी ने विद्यालय की स्मारिका ज्ञान-पुंज का भी अवलोकन किया। विद्यालय के प्रधानाचार्य डा. रवि वैद्य ने विद्यालय की वार्षिक गतिविधियों की रिपोर्ट भी पढ़ी। इस अवसर पर जिला परिषद के उपाध्यक्ष अवतार सिंह, सनोली के प्रधान जगतार सिंह, बीडीसी सदस्य गुरनैब ढिल्लों, प्रधान पूना-बीनेबाल हरनीत सिंह, मजारा की प्रधान कमलजीत कौर, बीडीसी सदस्य अनिल कुमार, राजेश कौशल, शिशु कौशल, प्रवक्ता रमेश महाजन, स्वर्ण डोगरा, हरीओम शर्मा, सुरजीत दहल, सुनीता शास्त्री, तरसेम चंद, अल्का कपिला, शुभलता शर्मा, किरणकांता, रेखा रानी, मीरा, राजकुमार, रितु रतन, शशि शर्मा, दर्शन सिंह, भाग सिंह, गुरचरण सिंह, हरदयाल सिंह, कुलदीप संधू, विजय कुमार, गुरदेव कौर व सज्जन कुमार सहित सैकड़ों लोग मौजूद थे।